ร้าน Boteya CentralWorld ตั้งอยู่ชั้น 3 เป็นร้านที่ขายข้าวหน้าหมูย่างและยากิโซบะที่อยากมาลองทานมากๆ เลยค่ะ หน้าร้านและภายในร้านตกแต่งด้วยโทนสีดำเรียบๆ แต่มีสไตล์ค่ะ

สั่งเป็นข้าวหน้าหมูย่างคารูบิ ชามละ 280 บาท มาเสริฟชามโตแบบทานได้ 2 คนเลยทีเดียว เปิดฝาชามข้าวแทบจะน้ำลายน้อย หมูย่างคารูบิชิ้นโตฉุ่มฉ่ำด้วยซอสหมักแล้วย่างจนเป็นสีน้ำตาลทองวางบนข้าวสวยร้อนๆ มีผักสลัดเป็นเครื่องเคียงแก้เลี่ยนค่ะ พร้อมน้ำซุปใสที่รสชาติอร่อยกลมกล่มไม่เค็มเลย อยากลองอีกเมนูที่เป็นยากิโซบะแต่อิ่มและฟินกับข้าวหน้าหมูย่างคารูบิมากๆ ไว้คราวหน้าค่อยมาลองเมนูยากิโซบะละกัน

ชาเขียวเย็น (รีฟิว) แก้วละ 45 บาท รสชาติชาเขียวอ่อนๆ อร่อยชื่นใจดีค่ะ เติมได้ตลอดพนักงานบริการดีมากๆ ยิ้มแย้มแจ่มใส มาเติมน้ำชาเขียวให้ตลอดเลยค่ะ ประทับใจกับร้านนี้มากๆ ต้องกลับมาลองเมนูอื่นๆ อีกแน่นอนค่ะ